Bystrica (prítok Nitrice)

Bystrica je vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok rieky Nitrica s dĺžkou približne 6,5 km a je tokom V. rádu. 

 Priebeh toku 
Potok pramení na juhu strednej časti Strážovských vrchov, v geomorfologickom podcelku Nitrické vrchy a jej časti Suchý, na severovýchodných svahoch Čierneho vrchu (), v nadmorskej výške približne  Od prameňa tečie najprv na sever, postupne sa veľkým oblúkom stáča na východ, zľava priberajúc prítoky z úpätia Suchého vrchu (1 027,8 m n. m.) a stáča sa na juhovýchod. V strednej časti priberá významný pravostranný prítok z lokality Tlstý diel a onedlho aj druhý, z východných svahov Čierneho vrchu (). Už v intraviláne Rudnianskej Lehoty opúšťa Nitrické vrchy a jej časť Suchý a vstupuje do Hornonitrianskej kotliny a jej podcelku Rudnianska kotlina. Juhovýchodným smerom preteká celou dĺžkou obce, na okraji ktorej križuje cestu II/574. V záverečnej fáze vteká do areálu kempingu vodnej nádrže Nitrianske Rudno a severne od obce Nitrianske Rudno sa v nadmorskej výške približne  vlieva pravostranne do vodnej nádrže a rieky Nitrica. Potok patrí do širšieho povodia rieky Váh. 

Potok pramení a z veľkej časti preteká katastrálnym územím obce Rudnianska Lehota, na dolnom toku vstupuje na územie obce Nitrianske Rudno v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Nitrické vrchy, Suchý (geomorfologická časť)
 Hornonitrianska kotlina, Rudnianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Nitrianske Rudno (obec)
Kategória:Rudnianska Lehota